Nõukogu määrus (EMÜ) nr 2617/93,

21. september 1993,

millega muudetakse määrust (EMÜ) nr 1907/90 munade teatavate turustusnormide kohta

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut,

võttes arvesse nõukogu 29. oktoobri 1975. aasta määrust (EMÜ) nr 2771/75 munaturu ühise korralduse kohta, [1] eriti selle artikli 2 lõiget 2,

võttes arvesse komisjoni ettepanekut

ning arvestades, et:

määruses (EMÜ) nr 1907/90 [2] sätestatakse munade teatavad turustusnormid;

tootjate poolt pakendamiskohtadesse, teatavatele turgudele ja toiduainetööstuse ettevõtjatele tehtavate otsetarnetega seotud sätteid tuleks kohaldada ka samalaadsete tarnete puhul väljapoole toiduainetööstust;

madalama sordi munade nõuetekohase käitlemise tagamiseks tuleks nende tarnimine piirata vastavalt nõukogu 20. juuni 1989. aasta direktiivile 89/437/EMÜ (munatoodete tootmist ja turuleviimist mõjutavate hügieeni- ja tervishoiuküsimuste kohta) [3] heakskiidetud toiduainetööstuse ettevõtjatega;

tuleks täpsustada, et munapakenditele reklaami eesmärgil tehtavad vabatahtlikud märked võivad sisaldada sümboleid ja viidata lisaks munadele ka muudele toodetele;

kogemused on näidanud, et sätteid A-klassi munadele ja kõnealuseid mune sisaldavatele pakenditele märgitavate kuupäevade kohta tuleks muuta, selleks et nõuda minimaalse säilimisaja tähtaja märkimist nii nagu teiste toiduainete puhul kooskõlas nõukogu 18. detsembri 1978. aasta direktiiviga 79/112/EMÜ toiduainete märgistamist, esitlemist ja reklaami käsitlevate liikmesriikide õigusaktide ühtlustamise kohta [4]; imporditud A-klassi munade pakenditel peaks kontrolli hõlbustamiseks olema lisaks märge pakendamiskuupäeva kohta,

ON VASTU VÕTNUD KÄESOLEVA MÄÄRUSE:

Artikkel 1

Määrust (EMÜ) nr 1907/90 muudetakse järgmiselt.

1. Artikli 2 lõike 2 punktidesse a ja b lisatakse järgmine fraas:

"ja väljapoole toiduainetööstust."

2. Artikli 4 lõike 1 punkt a asendatakse järgmisega:

"a) mune teistele kui kogujatele, pakkimiskeskustele, turgudele artikli 2 lõike 2 punktis a määratletud tähenduses, vastavalt direktiivile 89/437/EMÜ heakskiidetud toiduainetööstuse ettevõtjatele ja väljapoole toiduainetööstust;".

3. Artikli 6 lõike 1 sõnad "toiduainetööstuses kasutamiseks" ja artikli 8 lõike 3 sõna "toiduainetööstusele" asendatakse sõnadega "vastavalt direktiivile 89/437/EMÜ heakskiidetud toiduainetööstuse ettevõtjatele".

4. Artikli 7 punkt a asendatakse järgmisega:

"a) minimaalse säilimisaja tähtaeg ("parim enne". kuupäev)".

5. Artikli 10 lõike 1 punkt a asendatakse järgmisega:

"a) munad pakendanud või pakendada lasknud ettevõtja nimi või ärinimi ja aadress; kõnealuse ettevõtja nime, ärinime või kaubamärki, mis võib olla ka mitme ettevõtja poolt kollektiivselt kasutatav kaubamärk, võib kasutada juhul, kui see ei sisalda munade kvaliteedi või värskusastme, nende tootmise liigi või päritoluga seotud teavet ega sümboleid, mis on vastuolus käesoleva määrusega;".

6. Artikli 10 lõike 1 punkt e asendatakse järgmisega:

"e) A-klassi munade puhul minimaalse säilimisaja tähtaeg ("parim enne". kuupäev) ja asjakohased soovitused ladustamise kohta ning muude klasside munade puhul pakendamiskuupäev;".

7. Artikli 10 lõike 2 punkt e asendatakse järgmisega:

"e) munade või muude toodete müügi soodustamiseks ettenähtud teave või sümbolid, kui sellise teabe ja sümbolite sisu ning esitusviis ei ole tarbijat eksitav."

8. Artikli 13 lõige 2 asendatakse järgmisega:

"2. Munade lahtise müügi korral tuleb esitada ka munad liigitanud pakkimiskeskuse identifitseerimisnumber või kolmandast riigist imporditud munade puhul nende päritolumaa ning minimaalse säilimisaja tähtaeg ja asjakohased soovitused ladustamise kohta."

9. Artikli 15 punkti b alapunkt ee asendatakse järgmisega:

"ee) A-klassi munade puhul pakendamiskuupäev, minimaalse säilimisaja tähtaeg ja asjakohased soovitused ladustamise kohta ning muude klasside munade puhul pakendamiskuupäev;".

Artikkel 2

Komisjon võtab määruse (EMÜ) nr 2771/75 artiklis 17 sätestatud korras vastu käesoleva määruse rakendamiseks vajalikud üleminekusätted ja eelkõige olemasoleva pakkematerjali kasutamisele viitavad sätted.

Artikkel 3

Käesolev määrus jõustub 1. detsembril 1993.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 21. september 1993

Nõukogu nimel

eesistuja

A. Bourgeois

[1] EÜT L 282, 1.11.1975, lk 49. Määrust on viimati muudetud määrusega (EMÜ) nr 1574/93 (EÜT L 152, 24.6.1993, lk 1).

[2] EÜT L 173, 6.7.1990, lk 5.

[3] EÜT L 212, 22.7.1989, lk 87. Direktiivi on viimati muudetud direktiiviga 91/684/EMÜ (EÜT L 376, 31.12.1991, lk 38).

[4] EÜT L 33, 8.2.1979, lk 1. Direktiivi on viimati muudetud direktiiviga 91/72/EMÜ (EÜT L 42, 15.2.1991, lk 27).

--------------------------------------------------